
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1311 

27 Αυγούστου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Νομικού Προσώπου με το όνομα «7ο ΚΕ¬ 
ΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ ΙΩ- 
ΑΝΝΙΝΩΝ» στο Δήμο Ιωαννιτώντου Ν. Ιωαννίνων. 1 
Ανανέωση απαγόρευσης κυνηγίου περιορισμένης 

χρονικής διάρκειας. 2 

Απαγόρευση κυνηγίου ορισμένου χρόνου στη θέση 
«ΡΟΥΠΟΥΛΕΣ - ΚΑΜΠΟΣ ΦΑΝΑΡΙΟΥ» των Δ.Δ. 
Σταυροχωρίου, Κορώνης, Μουζακαιίκων, Αηδονι¬ 
ού, Αχερουσίας και Καστρίου του Δήμου Φαναριού 


Νομού Πρέβεζας. 3 

Τροποποίηση Οργανισμού Εσωτερικής Υπηρεσίας 
Κοινοτικής Επιχείρησης Ύδρευσης - Αποχέτευσης 

Οίας Νομού Κυκλάδων. 4 

Καθιέρωση υπερωριακής εργασίας σε υπαλλήλους του 
Δήμου Λειανοκλαδίου Ν. Φθιώτιδας για το έτος 2004. 5 


ΑΠΟΦΑΣΕΙ Σ 

Αριθ. 16102 (1) 

Σύσταση Νομικού Προσώπου με το όνομα «7ο ΚΕΝΤΡΟ 
ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ ΙΩΑΝΝΙ- 
ΝΩΝ» στο Δήμο Ιωαννιτώντου Ν. Ιωαννίνων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις των άρθρων 203 και 205 του Δ. Κ. Κ. (Π .Δ. 
410/1995). 

2. Την αριθμ. 261/2004 απόφαση του Δημοτικού Συμ¬ 
βουλίου Ιωαννίνων. 

3. Την20922/19.9.2001 (ΦΕΚ 1271/Β/2.10.2001) απόφα¬ 
σή μας, «Μεταβίβαση αρμοδιοτήτων και παροχή εξουσιο¬ 
δότησης υπογραφής αποφάσεων, εγγράφων κ.λπ. ΜΕ 
ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ ΠΕΡΙΦΕΡΕΙΑΣ», αποφα¬ 
σίζουμε: 


1. Συνιστούμε στο Δήμο Ιωαννιτών του Νομού Ιωαννί¬ 
νων Νομικό Πρόσωπο με το όνομα «7ο ΚΕΝΤΡΟ ΑΝΟΙ¬ 
ΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ ΙΩΑΝΝΙΝΩΝ». 

2. Σκοπός του Ν.Π. που θα συσταθεί σε εφαρμογή προ¬ 
γράμματος εξωιδρυματικής προστασίας ηλικιωμένων, εί¬ 
ναι η παροχή ιατροκοινωνικής προστασίας στα ηλικιωμέ¬ 
να άτομα της περιοχής Πλατείας Πάργης του Δήμου Ιω- 
αννιτών ώστε αυτά να παραμένουν στην οικογένεια και 
την κοινότητα. 

3. Πόροι του Νομικού Προσώπου είναι: 

α) Ετήσια επιχορήγηση του Δήμου Ιωαννιτών ύψους 
102.714,60 ευρώ. 

β) Επιχορήγηση και κάθε άλλη παροχή του Κράτους, εί¬ 
τε απευθείας προς το Νομικό Πρόσωπο, είτε προς το Δή¬ 
μο Ιωαννιτών για το Ν.Π. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Έσοδα από τη συμβολική χρηματική συμμετοχή με¬ 
λών που έχουν ανάγκη προστασίας. 

ε) Οι εισπράξεις από το αντίτιμο των πραγμάτων ή υπη¬ 
ρεσιών που παρέχονται από το Ν.Π. 

στ) Πρόσοδοι από την ίδια αυτού περιουσία. 

ζ) Κάθε άλλη νόμιμη πρόσοδο. 

4. Το Ν.Π. εκπροσωπείται ενώπιον των Δικαστηρίων και 
πάσης αρχής από τον Πρόεδρο του Δ.Σ. και σε περίπτω¬ 
ση απουσίας ή κωλύματος από τον Αντιπρόεδρο. 

5. Κάλυψη δαπάνης: (Άρθρο 27 Ν. 2081/1992) 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Ιωαννι- 
τών ύψους 102.714,60 ευρώ. (Σελ. 37 Κ.Α. 212.3). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 10 Αυγούστου 2004 

Με εντολή Γενικού Γραμματέα Περιφέρειας 
Ο Διευθυντής 
ΧΡΗΣΤΟΣ ΤΣΙΑΤΟΥΡΑΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2431 (2) 

Ανανέωση απαγόρευσης κυνηγίου περιορισμένης 
χρονικής διάρκειας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 258 παρ. 5 του Ν.Δ. 
86/1969, που προστέθηκε με το άρθρο 7 παρ. 3 του 
Ν. 177/1975 «Περί αντικατάστασης και συμπλήρωσης 
διατάξεωντινώντου Ν.Δ. 86/1969 «Περί δασικού κώδικα». 

2. Τις διατάξεις της αριθ. 414985/29.11.1985 (ΦΕΚ 
757/Β718.8.1985) κοινής απόφασης των Υφυπουργού 
Εθνικής Οικονομίας και Αναπληρωτή Υπουργού Γεωρ¬ 
γίας «Μέτρα διαχείρισης της άγριας πτηνοπανίδας». 

3. Τις διατάξεις του Ν.Δ. 94/1993 (ΦΕΚ 40/Α722.3.1993) 
«Περί καθορισμού αρμοδιοτήτων που διατηρούνται από 
τον Υπουργό και τις Περιφερειακές αρχές ή όργανα δια- 
νομαρχιακού επιπέδου του Υπουργείου Γεωργίας». 

4. Τις διατάξεις του Ν. 2637/1995 (ΦΕΚ 200/27.8.1998). 

5. Την αριθ. 13519/7.7.2004 απόφαση του Γενικού 
Γραμματέα Περιφέρειας Ηπείρου «Περί μεταβίβασης αρ¬ 
μοδιοτήτων και παροχή εξουσιοδότησης υπογραφής εγ¬ 
γράφων κ.λπ., στο Γ εν. Δ/ντή, Δ/ντές κλπ». 

6. Την αριθ. 2108/15.7.2004 πρόταση του Δ/ντή Δασών 
Θεσπρωτίας σε συνδυασμό με τη σκοπιμότητα απαγό¬ 
ρευσης του κυνηγίου για την προστασία, ανάπτυξη, ανα¬ 
παραγωγή και εκμετάλλευση του θηραματικού πλούτου 
και της άγριας πανίδας της χώρας μας, αποφασίζουμε: 

Ανανεώνουμε την ισχύ της με αριθ. 2544/16.8.1999 από¬ 
φασης του Δ/ντή Δασών Θεσπρωτίας για άλλα πέντε (5) 


χρόνια και απαγορεύουμε το κυνήγι όλωντων θηραμάτων 
στην περιοχή «Βραχωνά», Δημ. Διαμ. Συβότων, του Δή¬ 
μου Συβότων, εμβαδού 10.000 περίπου στρεμμάτων, η 
οριογραμμή της οποίας έχει ως εξής: 

Ανατολικά: Αναβαίνει το ρέμα «Μπατάλα» όπου και τα 
όρια Πέρδικας - Συβότων. 

Βόρεια: Με υδροκρίτη «Βραχωνά» μέχρι τη θέση «Κά¬ 
μπος Ράφτη» όπου υπάρχει παλιά δεξαμενή. 

Δυτικά: Κατεβαίνει ανώνυμο ρέμα μέχρι την οικία Γεωρ- 
γίου Γιάννη. 

Νότια: Περνάει από την οικία Κων/νου Ζαΐμη, αναβαίνει 
στη δεξαμενή ύδρευσης και από εκεί κατεβαίνει στο ρέμα 
«Μέγας Άμμος» μέχρι που συναντά το δρόμο προς Πέρδι¬ 
κα. Από εκεί ακολουθεί τον επαρχιακό δρόμο προς Πέρδι¬ 
κα μέχρι που συναντάτο ρέμα «Μπατάλα» όπου και άρχισε. 

Οι παραβάτες της παρούσας τιμωρούνται με τις ποινές 
που προβλέπονται από τα άρθρα 287 παρ. 9 και 18 του 
Ν.Δ. 86/1969 «Περί δασικού κώδικα» ή άρθρ.9 παρ. 3 της 
αριθμ. 414985/1985 (ΦΕΚ757/Β71985) κοινής απόφασης 
«Μέτρα διαχείρισης της άγριας πανίδας». 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η παρούσα ισχύει από τις 1.8.2004 μέχρι 31.7.2009. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 4 Αυγούστου 2004 
Ο Γ ενικός Γ ραμματέας Περιφέρειας 
ΔΗΜΗΤΡΙΟΣ Γ. ΠΑΝΟΖΑΧΟΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΚΑΤΑΦΥΓΙΟ ΠΕΡΙΟΡΙΣΜΈΝΗΣ ΧΡΟΝΙΚΗΣ ΔΙΑΡΚΕΙΑΣ 
ΑΠΟΣΠΑΣΜΑ ΦΥΛΛΟ ΧΑΡΤΗ ΠΑΡΓΑΣ 
ΑΝΗΚΕΙ ΣΤΗΝ ΜΕ ΑΡΙΘ. 2 ^31/2004 ΑΠΟΦΑΣΗ ΤΟΥ ΓΕΝΙΚΟΥ 
ΓΡΑΜΜΑΤΕΑ ΠΕΡΙΦΕΡΕΙΑΣ ΗΠΕΙΡΟΥ 


εβΜίΚΟ ΤΥΠΟΓΡΑΦΕΙΟ 
] Για τεχνικούς· Λόγους στο α^εόισγραμμο 
I έγινε σμίκρυνση κατά ποσοστό §5" % 


Κλίμακα: 1:50.000 



Έκταση 10.000 στρεμ. περίπου 

Είδος απαγόρευσης: Για όλα τα θηράματα 

Διάρκεια απαγόρευσης: 1-8-2004 έως 31-7-2009 

Όρια καταφυγίου περιορισμένης χρονικής διάρκειας 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ.2211 (3) 

Απαγόρευση κυνηγίου ορισμένου χρόνου στη θέση 

«ΡΟΥΠΟΥΛΕΣ - ΚΑΜΠΟΣ ΦΑΝΑΡΙΟΥ» των Δ.Δ. Σταυ¬ 
ροχωρίου, Κορώνης, Μουζακαιίκων, Αηδονιού, Αχε- 

ρουσίας και Καστρίου του Δήμου Φαναριού Νομού 

Πρέβεζας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις: 

α. Του Ν.Δ. 532/1970 «περί Διοικητικής Αποκέντρω¬ 
σης». 

β. Του άρθρου 258παρ. 5του Ν.Δ. 86/1969 «περίΔασι¬ 
κού Κωδικός». 

γ. Του Ν. 2503/1997 «Διοίκηση - Οργάνωση - Στελέχωση 
της Περιφέρειας κ.λπ.». 

2. Την αριθ. 414985/29.11.1985 κοινή υπουργική από¬ 
φαση «Μέτρα διαχείρισης της άγριας πτηνοπανίδας». 

3. Την αριθ. 67253/1710/2.4.1996 διαταγή του Υπουρ¬ 
γείου Γεωργίας αναφορικά με τις απαγορεύσεις κυνηγί¬ 
ου ορισμένου χρόνου. 

4. Την αριθ. 13519/7.7.2004 απόφαση του Γενικού 
Γραμματέα Περιφέρειας Ηπείρου «περί μεταβίβασης αρ¬ 
μοδιοτήτων». 

5. Την από 1.6.2004 αίτηση του Κυνηγετικού Συλλόγου 
Καναλακίου με συνημμένο τοπογραφικό διάγραμμα ανα¬ 
φορικά με την έκδοση απόφασης απαγόρευσης κυνηγί¬ 
ου. 

6. Το αριθ. 603/4.8.2004 έγγραφο της Ε' Κυνηγ. Ομο¬ 
σπονδίας Ηπείρου με τις απόψεις της. 

7. Το αριθ. 5215/3.8.2004 έγγραφο του Δήμου Φαναρι¬ 
ού με τις απόψεις του. 

8. Την από 5.8.2004 έκθεση-εισήγηση του Δασολόγου 
της Δ/νσης Δασών Πρέβεζας Β. Σταύρου, αποφασίζουμε: 

Απαγορεύουμετο κυνήγι όλωντων θηραμάτων, απάτην 


έναρξη της κυνηγετικής περιόδου 2004 - 2005 και για τα 
τρία (3) χρόνια μέχρι την έναρξη της κυνηγετικής περιό¬ 
δου 2007-2008, σε έκταση 4.200 στρεμμάτων, που βρί¬ 
σκεται στη θέση «ΡΟΥΠΟΥΛΕΣ - ΚΑΜΠΟΣ ΦΑΝΑΡΙΟΥ» 
των Δ.Δ. Σταυροχωρίου, Κορώνης, Μουζακαιίκων, Αηδο¬ 
νιού, Αχερουσίας και Καστρίου του Δήμου Φαναριού Νο¬ 
μού Πρέβεζας. 

Η παραπάνω έκταση απεικονίζεται στο σχετικό τοπο- 
γραφικό διάγραμμα κλίμακας 1:20.000 που συνοδεύει 
την παρούσα και ορίζεται ως εξής: 

Ανατολικά: Με αγροτικό δρόμο και περιμετρικό τοίχο 
κληροτεμαχίων Δημοτικού Σχολείου και Εκκλησίας Δ.Δ. 
Μουζακαιίκων. 

Δυτικά: Με αγροτικό δρόμο και επαρχιακή οδό Καναλα¬ 
κίου - Πάργας. 

Βόρεια: Με αγροτικό δρόμο παράλληλο αποστραγγι¬ 
στικής τάφρου και νοητή γραμμή μεταξύ διασταυρώσεων 
αγροτικών δρόμων (διέλευση ποταμού Αχέροντα). 

Νότια: Με αγροτικό δρόμο περιμετρικά του λόφου Κα¬ 
στρίου, με αγροτικό δρόμο παράλληλο αποστραγγιστι¬ 
κής τάφρου και νοητή γραμμή μεταξύ διασταυρώσεων 
αγροτικών δρόμων (διέλευση ποταμού Αχέροντα). 

Με μέριμνα του Κυνηγετικού Συλλόγου Καναλακίου, θα 
γίνει σήμανση των ορίων της απαγορευμένης έκτασης με 
κατάλληλες πινακίδες. 

Από τις διατάξεις αυτής της απόφασης δενπροκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως και θα ισχύει από την έναρξη του κυνηγετι¬ 
κού έτους 2004-2005. 

Ιωάννινα, 9 Αυγούστου 2004 

Με εντολή Γ ενικού Γ ραμματέα Περιφέρειας 
Ο Διευθυντής Δασών 
ΜΙΛΤΙΑΔΗΣ ΓΟΥΚΟΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 8237 (4) 

Τροποποίηση Οργανισμού Εσωτερικής Υπηρεσίας Κοι¬ 
νοτικής Επιχείρησης Ύδρευσης - Αποχέτευσης Οίας 
Νομού Κυκλάδων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις: 

α) Τις διατάξεις του Ν. 2503/1997 «Διοίκηση, οργάνω¬ 
ση, στελέχωση της Περιφέρειας, ρύθμιση θεμάτων για 
την τοπική αυτοδιοίκηση και άλλες διατάξεις». 

β) Του άρθρου 12 του Ν. 1188/1981 όπως τροποποιή¬ 
θηκε με την παρ. 5 του άρθρου 8 του Ν. 2307/1995. 

γ) Του άρθρου 6του Ν. 2307/1995. 

δ) Του άρθρου 7 του Ν. 1069/1980 «Περί κινήτρων για 
την ίδρυση επιχ/σεων Ύδρευσης και Αποχέτευσης». 

2. Το Π.Δ. 69/21.3.1994 «Περί συστάσεως Κοινοτικής 
Επιχείρησης Ύδρευσης - Αποχέτευσης Οίας» (ΦΕΚ 
53/Α/1994). 

3. Την αριθ. 5748/27.7.1995 απόφαση της Περιφερεια¬ 
κής Δ/ντριας Ν. Κυκλάδων «Έγκριση Οργανισμού Εσωτε¬ 
ρικής Υπηρεσίας της Κοινοτικής Επιχείρησης Ύδρευσης 
- Αποχέτευσης Οίας Ν. Κυκλάδων» (Φ.Ε.Κ. 734/Β/ 
28.8.1995). 

4. Την 7634/11.7.2000 απόφαση του Γενικού Γραμμα¬ 
τέα της Περιφέρειας Ν. Αιγαίου «Τροποποίηση Οργανι¬ 
σμού Εσωτερικής Υπηρεσίαςτης Κοινοτικής Επιχείρησης 
Ύδρευσης-Αποχέτευσης Οίας Ν. Κυκλάδων» (Φ.Ε.Κ. 
909/Β/24.7.2000). 

5. Την αριθ. 38/2004 απόφαση του Διοικητικού Συμβου¬ 
λίου της Κοινοτικής Επιχείρησης Ύδρευσης Αποχέτευ¬ 
σης Οίας για την τροποποίηση του ΟΕΥ. 

6. Την αριθ. 118/2004 απόφαση του Κοινοτικού Συμ¬ 
βουλίου Οίας με την οποία εγκρίνεται η τροποποίηση του 
ΟΕΥ της Επιχείρησης, αποφασίζουμε: 

Εγκρίνουμε την τροποποίηση του άρθρου 7 του Οργα¬ 
νισμού Εσωτερικής Υπηρεσίας της Κοινοτικής Επιχείρη¬ 
σης Ύδρευσης Αποχέτευσης Οίας Ν. Κυκλάδων, όπως 
αυτό ισχύει σύμφωνα με τις 5748/27.7.1995 (ΦΕΚ 
734/28.8.1995) και 7634/11.7.2000 (ΦΕΚ 909/Β/8.4.1999) 
αποφάσεις ως ακολούθως: 

Άρθρο 7 

Οι θέσεις του προσωπικού της επιχείρησης καθορίζο¬ 
νται κατά την κατηγορία και ειδικότητες ανάλογα με την 
φύση των παρεχόμενων υπηρεσιών και διακρίνεται σε τα¬ 
κτικό και έκτακτο προσωπικό. 

Απαιτούμενο προσωπικό της Επιχείρησης 

ΔΙΕΥΘΥΝΤΗΣ (Θέση 1) 

Διπλωματούχος Χημικός Μηχανικός ή Ηλεκτρολόγος 
Μηχανικός ή Μηχανολόγος Μηχανικός ή πτυχιούχος Χη¬ 
μικός με σχετική άδεια άσκησης επαγγέλματος, με δί¬ 
πλωμα ή πτυχίο Ανώτατης σχολής Πανεπιστημιακού το¬ 
μέα, εσωτερικού ή αναγνωρισμένης από το Δημόσιο σχο¬ 
λής Εξωτερικού. 

Τουλάχιστοντριετής προϋπηρεσία σε υπεύθυνη διοικη¬ 
τική θέση ιδιωτικής επιχείρησης ή Δημόσιου Οργανισμού. 

Άριστη γνώση της Αγγλικής γλώσσας. 

Πολύ καλή γνώση χειρισμού Η/Υ. 


Επιθυμητή η προϋπηρεσία σε μονάδες αφαλάτωσης και 
κατασκευής ή συντήρησης δικτύων Ύδρευσης-Αποχέ¬ 
τευσης και αντλιοστασίων. 

ΟΙΚΟΝΟΜΙΚΗ ΚΑΙ ΔΙΟΙΚΗΤΙΚΗ ΥΠΗΡΕΣΙΑ 
ΠΡΟΪΣΤΑΜΕΝΟΣ (Θέση 1) 

Πτυχιούχος Ανώτατης σχολής εσωτερικού ή αναγνωρι¬ 
σμένης από το Δημόσιο σχολής Εξωτερικού Πανεπιστη¬ 
μιακού τομέα. 

Τουλάχιστον διετής προϋπηρεσία σε υπεύθυνη διοικη¬ 
τική θέση Ιδιωτικής επιχείρησης ή Δημόσιου Οργανισμού. 
Δικαίωμα υπογραφής ισολογισμού 
Πολύ καλή γνώση χειρισμού Η/Υ 
ΔΙΟΙΚΗΤΙΚΟΣ ΥΠΑΛΛΗΛΟΣ (θέσεις 2) 

Απόφοιτος Μέσης Εκπαίδευσης, Τ.Ε.Ε. 2ου κύκλου ή 
Ι.Ε.Κ. σχετικών ειδικοτήτων 
Τουλάχιστον διετής προϋπηρεσία σε ανάλογη θέση 
Καλή γνώση χειρισμού Η/Υ 
Προαιρετικά: Καλή γνώση Αγγλικής γλώσσας 
ΤΑΜΙΑΣ (Θέσεις 1) 

Απόφοιτος Μέσης Εκπαίδευσης, Τ.Ε.Ε. 2ου ή Ι.Ε.Κ. σχε¬ 
τικών ειδικοτήτων 

Τουλάχιστον διετής προϋπηρεσία σε ανάλογη θέση 
Καλή γνώση χειρισμού Η/Υ 

Π ροαιρετικά: Καλή γνώση Αγγλικής γλώσσας και προϋ¬ 
πηρεσία ως ταμίας ή εμπειρία σε λογιστικά θέματα. 
ΤΕΧΝΙΚΗ ΥΠΗΡΕΣΙΑ 
ΠΡΟΪΣΤΑΜΕΝΟΣ (Θέση 1) 

Πτυχιούχος Μηχανολόγος ή Ηλεκτρολόγος Ανώτατης 
σχολής εσωτερικού ή αναγνωρισμένης από το Δημόσιο 
σχολής Εξωτερικού, Τεχνολογικού τομέα. 

Τουλάχιστον διετής προϋπηρεσία σε κατασκευή ή συ¬ 
ντήρηση δικτύων Ύδρευσης-Αποχέτευσης ή αντλιοστα¬ 
σίων ή εγκαταστάσεων επεξεργασίας λυμάτων. 

Καλή γνώση των διαδικασιών ανάθεσης μελετών και ερ¬ 
γολαβιών τεχνικών έργων. 

Καλή γνώση Αγγλικής γλώσσας που αποδεικνύεται με 
κατοχή πτυχίου Ι_ο\λ/θι\ 

Καλή γνώση χειρισμού Η/Υ. 

Άδεια οδήγησης Β' κατηγορίας. 

ΤΕΧΝΙΤΕΣ 

ΜΗΧΑΝΟΛΟΓΟΣ (Θέσεις 3) 

Απόφοιτος Τ.Ε.Ε. 2ου κύκλου ή Τ.Ε.Λ. ή σχολών εργο¬ 
δηγών ή Ι.Ε.Κ. ειδικότητας Μηχανολόγου. 

Τουλάχιστον διετής επαγγελματικής προϋπηρεσία σε 
ανάλογη θέση. 

Προαιρετικά: Καλή γνώση χειρισμού, μέτρια γνώση Αγ¬ 
γλικής γλώσσας, προϋπηρεσία σε συντήρηση μονάδων 
αφαλάτωσης και αντλιοστασίων. 

ΗΛΕΚΤΡΟΛΟΓΟΣ (θέσεις 1) 

Απόφοιτος Τ.Ε.Ε. 2ου κύκλου ή Τ.Ε.Λ. ή σχολών εργο¬ 
δηγών ή Ι.Ε.Κ. ειδικότητας Ηλεκτρολόγου. 

Τουλάχιστον διετής επαγγελματικής προϋπηρεσία σε 
ανάλογη θέση. 

Άδεια άσκησης επαγγέλματος εγκαταστάσεων Α' και Γ 
ειδικότητας 

Προαιρετικά: Καλή γνώση χειρισμού Η/Υ , μέτρια γνώ¬ 
ση Αγγλικής γλώσσας, προϋπηρεσία σε συντήρηση μο¬ 
νάδων αφαλάτωσης και αντλιοστασίων. 

ΗΛΕΚΤΡΟΝΙΚΟΣ (Θέσεις 1) 

Απόφοιτος Τ.Ε.Ε. 2ου κύκλου ή Τ.Ε.Λ. ή σχολών εργο¬ 
δηγών ή Ι.Ε.Κ. ειδικότητας Ηλεκτρονικού ή Η/Υ. 

Τουλάχιστον διετής επαγγελματική προϋπηρεσία σε 
ανάλογη θέση. 

Πολύ καλή γνώση χειρισμού Η/Υ. 

Προαιρετικά: Μέτρια γνώση Αγγλικής γλώσσας, προϋ¬ 
πηρεσία σε συντήρηση μονάδων αφαλάτωσης και αντλιο¬ 
στασίων. 

ΥΔΡΑΥΛΙΚΟΣ (Θέσεις 3) 

Απόφοιτος Τ.Ε.Ε. 2ου κύκλου ή Τ.Ε.Λ. ή σχολών εργο¬ 
δηγών ή Ι.Ε.Κ. ειδικότητας Υδραυλικού ή άλλης σχετικής 
ειδικότητας ή επαγγελματική εμπειρία εξειδίκευση ισο- 
δυναμούσα με κατοχύρωση ανάλογων πιστοποιημένων 
επαγγελματικών δικαιωμάτων. 

Τουλάχιστον διετής επαγγελματικής προϋπηρεσία σε 
ανάλογη θέση. 

Άδεια οδήγησης Β' κατηγορίας. 

Προαιρετικά: Προϋπηρεσία σε συντήρηση μονάδων 
αφαλάτωσης και αντλιοστασίων. 

ΧΕΙΡΙΣΤΕΣ 

ΧΕΙΡΙΣΤΗΣ ΣΚΑΠΤΙΚΟΥ ΜΗΧΑΝΗΜΑΤΟΣ (Θέσεις 1) 

Απόφοιτος Γυμνασίου 

Κάτοχος σχετικής άδειας λειτουργίας του μηχανήμα¬ 
τος. 

ΕΡΓΑΤΕΣ ΓΕΝΙΚΩΝ ΚΑΘΗΚΟΝΤΩΝ (Θέσεις 8) 

Απόφοιτος Γ υμνασίου 

Προαιρετικά: Αποδεδειγμένη προϋπηρεσία σε εταιρεί¬ 
ες ύδρευσης και αποχέτευσης. 

Το προσωπικό της εταιρείας διακρίνεται σε τακτικό και 
έκτακτο. Τακτικό είναι το προσωπικό που κατέχει θέσεις 
εργασίας οι οποίες αναφέρονται πιο πάνω και συνδέεται 
με την Επιχείρηση με σχέση εργασίας Ιδιωτικού Δικαίου 
Αορίστου χρόνου. 

Έκτακτο προσωπικό είναι αυτό που προσλαμβάνεται 
από την Επιχείρηση για κάλυψη παροδικών και έκτακτων 
αναγκών, όπως αυτές καθορίζονται στο άρθρο 8 του 
ισχύοντος Οργανισμού Εσωτερικής Υπηρεσίας και συν¬ 
δέεται με την Επιχείρηση με σύμβαση εργασίας Ιδιωτικού 
Δικαίου Ορισμένου χρόνου ή έργου. 

Κάθε εργαζόμενος που ανήκει στο τακτικό προσωπικό, 
κατέχει μια συγκεκριμένη θέση εργασίας, ο τίτλος της 
οποίας αντιστοιχεί κατά το δυνατόν στο πραγματικό της 
περιεχόμενο. Η ανάληψη της ευθύνης από έναν εργαζό¬ 
μενο περισσότερων από μίας θέσης εργασίας γίνεται εάν 
κριθεί αυτό σκόπιμο, με εισήγηση του Διευθυντή στο Δι¬ 
οικητικό Συμβούλιο. 

Οι θέσεις εργασίας που αναφέρθηκαν πιο πάνω δεν εί¬ 
ναι απαραίτητο να καλύπτονται όλες. Η στελέχωσή τους 
εξαρτάται από τις δραστηριότητες της Επιχείρησης. 

Ο ανώτατος αριθμός τακτικού προσωπικού της Επιχεί¬ 
ρησης μπορεί να φτάσει τους 22 εργαζόμενους. Σε περί¬ 
πτωση επέκτασης των δραστηριοτήτων της επιχείρησης 
ο αριθμός αυτός μπορεί να αυξηθεί με τροποποίηση τους 
Οργανισμού Εσωτερικής Υπηρεσίας της Επιχείρησης, η 
οποία θα περιλαμβάνει τις νέες απαιτούμενες ειδικότητες 
και το νέο απαιτούμενο αριθμό προσωπικού. 

Κατά τα λοιπά ισχύει η αριθ. 5748/27.7.1995 απόφαση 
της Περιφερειακής Διευθύντριας Ν. Κυκλάδων. 

Με την παρούσα προκαλείται δαπάνη σε βάρος του 
προϋπολογισμού της ΚΕΥΑ Οίας, στον οποίο είναι εγγε¬ 


γραμμένες πιστώσεις στους Κωδικούς Α1, Α2, Α3, Α4 
ύψους 207.000 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 11 Αυγούστου 2004 

Ο Γ ενικός Γ ραμματέας 
ΧΑΡΑΛΑΜΠΟΣ ΚΟΚΚΙΝΟΣ 

-♦- 

Αριθ. 1676 (5) 

Καθιέρωση υπερωριακής εργασίας σε υπαλλήλους του 

Δήμου Λειανοκλαδίου Ν. Φθιώτιδας για το έτος 2004. 

Ο ΔΗΜΑΡΧΟΣ ΛΕΙΑΝΟΚΛΑΔΙΟΥ Ν. ΦΘΙΩΤΙΔΑΣ 
Έχοντας υπόψη: 

1. Τις διατάξεις του άρθρου 106 παρ. 2 του 
Ν. 1188/1981, όπως τροποποιήθηκαν και συμπληρώθη¬ 
καν με την παρ. 15 του άρθρου 8 του Ν. 2307/1995 (ΦΕΚ 
113/τ.Α'/15.6.1995) και την παρ. 10 του άρθρου 12 του 
Ν. 2503/1997 (ΦΕΚ 107/τ.Α'/30.5.1997), σύμφωνα με τις 
οποίες η εξαιρετική ή απρόβλεπτη ή έκτακτη υπηρεσιακή 
ανάγκη για καθιέρωση υπερωριακής εργασίας διαπιστώ¬ 
νεται με απόφαση του αρμόδιου για το διορισμό οργάνου 
με τους όρους και περιορισμούς που ισχύουν κάθε φορά 
για τους Δημοσίους Υπαλλήλους, με την επιφύλαξη των 
διατάξεωντου άρθρου 109του Ν. 1188/1981. 

2. Το άρθρο 18του Ν. 2470/1997 (ΦΕΚ 40/τ.Α'/21.3.1997) 
«Αναμόρφωση Μισθολογίου Προσωπικού Δημόσιας Διοί¬ 
κησης και άλλες συναφείς διατάξεις», όπως αντικαταστά- 
θηκεμετο άρθρο 15του Ν. 2592/1998 και τροποποιήθηκε 
μετιςδιατάξειςτου άρθρου 16τουΝ. 3205/2003 (ΦΕΚ297 
Α'/23.12.2003). 

3. Την ερμηνευτική (Ν. 2503/1997) αριθ. 27503/3.7.1997 
εγκύκλιο του Υπ. Εσωτερικών Δημόσιας Διοίκησης και 
Αποκέντρωσης. 

4. Την αριθ. 2/72757/0022/31-31-12-2003 έγγραφο του 
Γενικού Λογιστηρίου του Κράτους - Διεύθυνση 22η Μι¬ 
σθολογίου. 

5. Τον αριθμό των υπηρετούντων Τακτικών Υπαλλήλων 
στο Δήμο. 

6. Τις εγγεγραμμένες στον υπό εκτέλεση προϋπολογι¬ 
σμό του Δήμου πιστώσεις για την υπερωριακή απασχό¬ 
ληση του προσωπικού και ειδικά στον Κωδικό Αριθμό: 
Κ.Α. 05/113.1 17.000,00 €. 

7. Το γεγονός ότι για την ομαλή και απρόσκοπτη λει¬ 
τουργία των υπηρεσιών του Δήμου, τόσο από έλλειψη 
προσωπικού όσο και από έκτακτες και επείγουσες ανά¬ 
γκες στις Διοικητικές υπηρεσίες είναι ανάγκη όπως κα¬ 
θιερωθεί υπερωριακή εργασία με αμοιβή, πέρα από το κα¬ 
νονικό ωράριο κατά τις απογευματινές ώρες και τις Κυ¬ 
ριακές και εξαιρέσιμες ημέρες από 1.1.2004 μέχρι 
31.12.2004, αποφασίζουμε: 

1. Εγκρίνουμε την καθιέρωση υπερωριακής εργασίας 
με αμοιβή κατά (3.000) απογευματινές ώρες συνολικά, 
πέρα από το κανονικό ωράριο για την ομαλή και απρό¬ 
σκοπτη λειτουργία των υπηρεσιών του Δήμου, τόσο από 
έλλειψη προσωπικού όσο και από έκτακτες και επείγου¬ 
σες ανάγκες στις Διοικητικές υπηρεσίες από 1.1.2004 μέ¬ 
χρι 31.12.2004. 

2. Ειδικότερα θα εργασθούν με αμοιβή, πέρα από το κα¬ 
νονικό ωράριο εργασίας οι υπάλληλοι των παρακάτω κλά¬ 
δων: 

ΚΑΤΗΓΟΡΙΑ ΠΕ 

1) Κλάδος ΠΕ -1 άτομα 2 

2) Κλάδος ΠΕ - 9 άτομα 1 
ΚΑΤΗΓΟΡΙΑ ΔΕ 

1) Κλάδος ΔΕ -1 άτομα 5 
ΚΑΤΗΓΟΡΙΑ ΥΕ 
1) Κλάδος ΥΕ -16 άτομα 1 

3. Η βεβαίωση κατά μήνα των ωρών υπερωριακής ερ¬ 
γασίας των υπαλλήλων θα γίνεται μετά σχετική πιστοποί¬ 


ηση των αρμόδιων Διευθυντών και έγκριση του Δημάρ¬ 
χου. 

4. Η ισχύς αυτής της απόφασης αρχίζει ένα μήνα πριν 
από τη δημοσίευσή της στην Εφημερίδα της Κυβερνή- 
σεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λειανοκλάδι, 11 Αυγούστου 2004 
Ο Δήμαρχος 
ΚΩΝ/ΝΟΣ ΒΑΛΑΤΣΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




